Ողջունելով հյուրին՝ Հ. Հակոբյանը մեծապես արժևորեց այս անհանգիստ և տագնապալի օրերին Հայրենիքի հետ լինելու և սատարելու գեներալի պատրաստակամությունը:Նա մասնավորապես նշեց. «Շնորհակալ եմ, որ եկել եք և պատրաստ եք Ձեր փորձն ու գիտելիքները փոխանցել ի նպաստ Արցախի պաշտպանության: Պետք է փաստեմ, որ այս օրերին ոտքի կանգնեց ողջ Սփյուռքը, համախմբվեց ու ինքնակազմակերպվեց: Մեր հայրենակիցները տարբեր միջոցներով աջակցելու պատրաստակամություն են հայտնում` ընդհուպ մինչև ռազմաճակատ մեկնել, ինչը վկայում է հայի միասնական ոգու և Հայրենիքն ամեն ինչից վեր դասելու վճռականության մասին: Արցախին աջակցելու համար արդեն 21 հիմնադրամ է բացվել: Անհրաժեշտ է հստակ գնահատել կարիքները, որպեսզի օգնությունը հավասար բաշխվի, նպատակային և արդյունավետ լինի»: